**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 228**

(protokols Nr. 7, 54. p.)

**Par** **zemes nomas līguma slēgšanu par zemes vienību ar kadastra apzīmējumu 7001 001 1399, Tirgus ielā 6, Madonā, Madonas novadā**

Madonas novada pašvaldībā saņemts fiziskas personas iesniegums (reģistrēts 27.03.2025. ar Nr. 2.1.3.6/25/597) ar lūgumu noslēgt nomas līgumu par zemi, uz kuras atrodas Madonas novada pašvaldībai piederošs informācijas stends. Lūdz noslēgt līgumu par nomas maksu EUR 80,00 (astoņdesmit euro, 00 centi) gadā.

Zemes īpašums Tirgus iela 6, Madona, kadastra numurs 7001 001 1399, ir fiziskai personai piederošs nekustamais īpašums ar kopējo platību 852 m². Zemes vienības lietošanas mērķis - komercdarbības objektu apbūve. Uz zemes vienības 7001 001 1399, izvietots Madonas novada pašvaldībai piederošs informācijas stends un trotuārs.

Pamatojoties uz likuma „Pašvaldību likums” pašvaldībām” 10. panta pirmās daļas 16. punktu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Slēgt zemes nomas līgumu par zemes vienības 7001 001 1399, Tirgus iela 6, Madona, Madonas novads, 852 kv.m. platībā, pieņemšanu nomā uz šī zemesgabala esošā informācijas stenda un trotuāra izmantošanai, par summu EUR 80,00 (astoņdesmit *euro*, 00 centi) gadā ar termiņu 5 (pieci) gadi.

Domes priekšsēdētājs A. Lungevičs

*A. Semjonova 27333721*